স্কয়্যার কিলোমিটার অ্যারে
স্কয়্যার কিলোমিটার অ্যারে বা এসকেএ (ইংরেজি: Square Kilometre Array বা SKA) একটি সম্প্রসার বেতার দূরবীক্ষণ যন্ত্র যা প্রায় এক বর্গ কিলোমিটার এলাকা জুড়ে বানান হবে। এটি ২১০ কোটি মার্কিন ডলার ব্যয়ে দক্ষিণ আফ্রিকায় স্থাপন করা হচ্ছে। দক্ষিণ আফ্রিকাকে সহায়তা রছে অস্ট্রেলিয়া এবং নিউ জিল্যান্ড। প্রায় চার হাজার টেলিস্কোপ ও 'ডিশ এন্টেনা একত্র করে এই অতি সংবেদনশীল দূরবীণটি সংস্থাপন করা হবে। বর্তমান যে কোনো সাধারণ রেডিও-টেলিস্কোপের তুলনায় এসকেএ হবে ৫০ থেকে ১০০ গুণ বেশি কার্যকর। এর মাধ্যমে লক্ষ্য রাখা হবে মহাকাশে বিস্তীর্ণ অঞ্চলে। এসকেএ প্রকল্পে বর্তমান বিশ্বের সবচেয়ে শক্তিশালী সুপার কম্পিউটার ব্যবহার করা হবে। এমনকী এই টেলিস্কোপটির সাহায্যে অতীতের অনেক তারা অবলোকন করা সম্ভব হবে বলে সংশ্লিষ্ট জ্যোতিবিজ্ঞানীরা দাবী করেছেন। এসকেএ'র নির্মাণ কাজ শেষ হতে সময় লাগবে আরও ছয় থেকে আট বছর। তবে তার আগেই মিরকেএটি' নামের একটি প্রোটোটাইপ নির্মাণ করবে দক্ষিণ আফ্রিকা যাতে থাকবে মাত্র ৬৪টি এন্টিনা।